Պալագեանները Նիուճըրզիի մէջ գտան իրենց ապահովութիւնը որը խոտոր կը համեմատէր ցեղասպանութեան պատճառած արհաւիրքներուն, քանդումներուն, գաղթին եւ տեղահանութեան£ Պոլսոյ պէջ Պալագեաններու տունը հրոյ ճարակ դարձած էր, իսկ մեծ մօր կողմէ Շէքէրլէմէճեաններու տունը Տիարպէքիրի մէջ թալանուած, քանդուած էր եւ ընտանիքը խողխողուած£ Ամերիկայի մէջ չկային այդ խժդժութիւնները, հայեր ազատ էին պաշտելու իրենց Աստուածը, ընտանիք կազմելու եւ զաւակներ մէջտեղ բերելու, գործի եւ աշխատանքի հետամուտ ըլլալու, արուեստներու հանդէպ իրենց շնորհքը ծաղկեցնելու£ Անոնք ձերբազատուած էին անմիջական անցեալի արհաւիրքներէն£ Գաղթականութեան վերջ տալով նոր արմատներ հաստատած էին, քաղաքացիութիւն ունէին եւ կÿուզէին մոռնալ անցեալը£ Առաջին սերունդի գաղթականներն էին£ Անոնք կը մտաբերէին կորսուած աշխարհը, որ ձգուած էր հրկիզուած£ Ու անոնք իրենց քար լռութեամբ կÿողբային վիշտը իրենց ներաշխարհին մէջ£